**Զոյի Ուոնամեյքեր** (մայիսի 13, 1949(1949-05-13), Նյու Յորք, Նյու Յորք, ԱՄՆ), կինոյի և թատրոնի բրիտանացի-ամերիկացի դերասանուհի։ Հայտնի է Հարրի Փոթերը և Փիլիսոփայական քարը ֆիլմում իր կերտած մադամ Հնարքի դերով։ Խաղացել է նաև Արիադնա Օլիվերի Էրկյուլե Օուարոյի մասին ֆիլմերում և Սյուզան Հարփերը «Իմ ընտանիքը» հեռուստասերիալում։

Կենսագրություն
--------------

### Վաղ կյանք

Ուոնամեյքերը ծնվել է Նյու Յորքում՝ դերասանուհու և կանադական ծագում ունեցող ռադիո-կատորող Շառլոտտա Հոլլանդի, և ամերիկացի դերասան, ռեժիսոր Սեմ Ուոնամեյքերի ընտանիքում, ով որոշել էր ԱՄՆ չվերադառնալ այն բանից հետո, երբ 1952 թվականին հայտնվեց «սև ցուցակում»։

Նրա ծնողները հուդայականներ էին, թեև Ուոնամեյքերը մեծացել է անկրոնական։ Հարազատները նաև ունեին ուկրաինական ծագում։

Զոյին ունի երկու քույր՝ Էբբին և Ջեսսիկան։

Զոյին կրթություն է ստացել Լոնդոնի Հեմփսթենդ քաղաքի «King Alfred School» անկախ դպրոցում, ապա Սոմերսեթի «Sidcot School» գիշերօթիկ դպրոցում։ Սովորել է «Բեմական խոսքի և դրամատիկական արվեստի կենտրոնական դպրոցում»։

Կարիերա
-------

### Թատրոն

Ուոնամեյքերի կարիերան սկսվել է թատրոնում։ 1976 թվականից 1984 թվականը նա եղել է Թագավորական Շեքսպիրյան ընկերության անդամ։ 1979 թվականին նա «Once In A Lifetime» պիեսում հաղթել է՝ արժանանալով «Լոուրենս Օլիվիեի մրցանակի»։ Երկրորդ անգամ հաղթել է 1997 թվականին՝ «Էլեկտրա» ներկայացման համար։ 1985 թվականին նա խաղացել է Ջուզեպպե Վերդիի կնոջ՝ Ջուզեպպե Սթրեփոնի դերը։ Նա խաղացել է նաև «Մեծ աղմուկ ոչնչից» ներկայացման մեջ։ «Piaf», «Loot», «Էլեկտրա», «Զարթնել ու երգե՜լ» ներկայացումներում խաղալու համար ներկայացվել է «Թոնի» մրցանակի։

2010 թվականի մայիսի 19-ից մինչև հոկտեմբերի 2-ը Քեյթ Քելլերի դերում խաղացել է Արթուր Միլերի «Իմ բոլոր որդիները» պիեսում։

### Կինո

1980-ականների սկզբին, Ուոնամեյքերը սկսել է նկարահանվել կինոյում և հեռուստատեսությունում։ Կինոյում առաջին անգամ հայտնվել է «Հատուցում» մինի-սերիալում։ 1992 թվականից 1994 թվականը նկարահանվել է «Love Hurts» կատակերգական հեռուստասերիալում։ 1999 թվականին նկարահանվել է ֆենթենզի ժանրի «Փերիների երկիրը» ֆիլմում՝ կերտելով լեպրեկոնի կնոջ կերպարը։ «Մութ թագավորություն» մինի-սերիալում խաղացել է Քլերիսի դերը։ 2000 թվականից մինչև 2011 թվականը Ուոնամեյքերը «Իմ ընտանիքը» կատակերգական հեռուստասերիալում խաղացել է Սյուզըն Հարփերի դերը։

Զոյին հայտնվել է նաև «Դոկտոր Ով» հեռուստասերիալի երկու դրվագներում։

«Պուարո Ագաթա Քրիստիի»-ի մի քանի էպիզոդներում խաղացել է Արիադնա Օլիվերը դերը։

2001 թվականին Հարրի Փոթերն ու փիլիսոփայական քարը ֆիլմում խաղացել է մադամ Հնարքի դերը (ցախավելների պրոֆեսոր)։ Դրանից երկու տարի առաջ ՝ 1999 թվականին, Ուոնամեյքերը Դենիել Ռեդքլիֆի և Մեգի Սմիթի հետ նկարահանվել է Չարլզ Դիքենսի վեպի հիման վրա նկարահանած «Դևիդ Կոպերֆիլդ» ֆիլմում։ Ֆիլմում Ռեդկլիֆը նկարահանվել է փոքրիկ Դավիթի դերում, Մեգի Սմիթը՝ իր տատիկի՝ Բեսթի Թրոտվուդի դերում, իսկ Զոյի Ուոնամեյքերը խաղացել է միս Մերդսոնի դերը, ով նրա խորթ հոր չար քույրն էր։

2004 թվականին Զոյի Ուոնամեյքերը Մարթայի դերով նկարահանվել է «Հինգ երեխաներ և կախարդություն» մանկական ֆանտազիայում։ Նկարահանման հրապարակի գործընկերը հայտնի բրիտանացի դերասան Քեննեթ Բրանան է։

Իսկ 2011 թվականին Պաուլա Ստրեսբերիգի դերում նկարահանվել է «7 օր և գիշեր Մերիլինի հետ» ֆիլմում։

Ուոնամեյքերի ձայնով է խոսում կույր պայծառատես Թերեզան «Fable II» և «Fable III» ֆիլմերում։

Բարեգործական գործունեություն
----------------------------

Ուոնամեյքերը 1997 թվականից գյուղերում մասնակցել է բարեգործական օգնությունների։

Նա համարվում է «Dignity in Dying», «The Lymphoedema Support Network» և «Youth Music Theatre: UK and of the Young Actors' Theatre» ընկերությունների հովանավորը։

Անձնական կյանք
--------------

1994 թվականի նոյեմբերին Զոյին ամուսնացել է դերասան և դրամատուրգ Գոունա Գրեյնջերի հետ։

Ֆիլմագրություն
--------------

### Հեռուստատեսություն

* 1997 — Ուայլդ — *Ադա Լևերսոն*
* 1997 — Ծովից քշվածները — *Մերի Ֆոսթեր*
* 1997 — Ֆանտաստիկ արարածներ
* 1998 — Փերիների երկիրը — *Մերի Մալդուն*
* 1999 — Դևիդ Կոպպերֆիլդ — *Ջեյն Մերդսոն*
* 2001 — Հարրի Փոթեր և փիլիսոփայական քար — *մադամ Հնարք*
* 2001 — Մթություն (կարճամետրաժ) — ձայնային
* 2004 — Հինգ երեխաները և կախարդությունը — *Մարթա*
* 2005 — Դոկտոր Ով — *Լեդի Կասանդրա Օ ' Բրայեն՝*  2 դրվագ. Աշխարհի Վերջը և Նոր Երկիրը։
* 2006 — Ջոնին և ռումբը - *տիկին Թեչեն*
* 2006 — Պուարո Ագաթա Քրիստիի — *Արիադնա Օլիվեր*
* 2008 — Պուարո Ագաթա Քրիստիի — *Արիադնա Օլիվեր*
* 2010 — Այս հրաշալի հանդերձյալ աշխարհը — *տիկին Գոլդսթեյն*
* 2011 — 7 օր և գիշեր Մերիլինի հետ — *Պաուլա Սթրասբերգ*

### Տեսախաղեր

* 2008 — Fable II — *պայծառատես Թերեզա*
* 2010 — Fable III — *պայծառատես Թերեզա*

Մրցանակներ ևանվանակարգեր
------------------------

| Թվական | Մրցանակ | Անվանակարգ | Ներկայացում | Արդյունքներ |
| --- | --- | --- | --- | --- |
| 1979 | Ոսկե դափնի | ? | Մի օր կյանքում | Հաղթանակ |
| 1981 | Դեսք դրամա | Գլխավոր դեր | Պիաֆ | Առաջադրված
 |
| 1981 | Թոնի | Լավագույն գլխավոր դեր | Պիաֆ | Առաջադրված
 |
| 1984 | Լոնդոնյան քննադատների շրջանական | Երկրորդ պլանի լավագույն դեր | Լկտի մամաշա | Հաղթանակ |
| 1986 | Դեքս դրամա | Գլխավոր դեր | Լուտ | Առաջադրված
 |
| 1986 | Թոնի | Լավագույն գլխավոր դեր | Լուտ | Առաջադրված
 |
| 1998 | Ոսկե դափնի | Լավագույն կանացի դեր | Էլեկտրա | Հաղթանակ |
| 1999 | Դեքս դրամա | Выдающаяся актриса | Էլեկտրա | Առաջադրված
 |
| 1999 | Թոնի | Լավագույն կանացի դեր | Վիդ Էմի | Առաջադրված
 |
| 2002 | Ոսկե դափնի | Լավագույն կանացի դեր | Բոստոնի ամուսնություն | Առաջադրված
 |
| 2006 | Թոնի | Լավագույն գլխավոր դեր | Զարթնիր և երգի՜ր | Առաջադրված
 |
| 2006 | Դեքս դրամա | Выдающаяся производительность ансамбля | Զարթնիր և երգի՜ր | Հաղթանակ |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. ↑
3. ↑  «Biography». Zoë Wanamaker Official Website. Արխիվացված է օրիգինալից 2012 թ․ սեպտեմբերի 13-ին. Վերցված է 2011 թ․ հունվարի 16-ին.
4. ↑  Zoe Wanamaker Biography (1949-)
5. ↑  'Madam Hooch' rides her broomstick in from Odessa: Actress Zoë Wanamaker offers a glimpse into her family history
6. ↑  «Once in a Lifetime». Zoë Wanamaker Official Website. Արխիվացված օրիգինալից 2012 թ․ սեպտեմբերի 13-ին. Վերցված է 2011 թ․ սեպտեմբերի 5-ին.
7. ↑  «Electra (UK)». Zoë Wanamaker Official Website. Արխիվացված օրիգինալից 2012 թ․ սեպտեմբերի 13-ին. Վերցված է 2011 թ․ սեպտեմբերի 5-ին.
8. ↑  «Awake and Sing!». Zoë Wanamaker Official Website. Արխիվացված օրիգինալից 2012 թ․ սեպտեմբերի 13-ին. Վերցված է 2011 թ․ սեպտեմբերի 5-ին.
9. ↑  Billington, Michael (2010 թ․ մայիսի 28). «All My Sons, Apollo, London». *The Guardian*.
10. ↑  «All My Sons». Zoë Wanamaker Official Website. Արխիվացված օրիգինալից 2012 թ․ սեպտեմբերի 13-ին. Վերցված է 2011 թ․ հունվարի 14-ին.
11. ↑  Tree Aid web site
12. ↑  Zoë Wanamaker becomes LSN Patron(չաշխատող հղում)

Արտաքին հղումներ
----------------

* Զոյի Ուոնամեյքեր Internet Movie Database կայքում
* Զոյի Ուոնամեյքեր (անգլ.) *Internet Broadway Database* կայքում(անգլ.) *Internet Broadway Database* կայքում